специфичните условия, изложени в член 51 от Делегиран регламент (ЕС) 2020/687.
 2. Чрез дерогация от член 11, параграф 1 компетентният орган на засегнатата държава членка може да разрешава движенията на пратки от оборски тор, включително торова постеля и използван постелъчен материал, получени от свине, отглеждани в ограничителна зона II, за преработка или унищожаване в съответствие с Регламент (ЕО) No 1069/2009 в предприятие, одобрено за тези цели на територията на същата държава членка.
 3. Превозвачът, който отговаря за движенията на пратки от оборска тор, включително торова постеля и използван постелъчен материал, посочени в параграфи 1 и 2:
 а)
 осигурява възможност на компетентния орган да контролира посредством сателитна навигационна система в реално време движението на транспортното средство;
 б)
 съхранява електронните записи от това движение за срок от най-малко два месеца от датата на движението.
 4. Компетентният орган може да реши сателитната навигационна система, посочена в параграф 3, буква а) да бъде заменена от индивидуално запечатване на транспортното средство, при условие че всяко транспортно средство е запечатано от официален ветеринарен лекар незабавно след натоварване на пратката от оборска тор, включително торова постеля и използван постелъчен материал, посочени в параграфи 1 и 2.
 Само официален ветеринарен лекар или орган по правоприлагането на засегнатата държава членка, както е договорено с компетентния орган, може да счупи печата и да го подмени с нов, ако е целесъобразно.
 Член 35
 Специфични условия за разрешаване на движенията на пратки от материали от категория 3, получени от свине, отглеждани в ограничителна зона II, извън тези зони в рамките на същата държава членка за целите на преработката на странични животински продукти, посочени в член 24, параграф 1, букви а), д) и ж) от Регламент (ЕО) No 1069/2009
 1. Чрез дерогация от член 11, параграф 1 компетентният орган на засегнатата държава членка може да разрешава движенията на пратки от материали от категория 3, получени от свине, отглеждани в ограничителна зона II, извън тази зона до предприятие или животновъден обект, одобрен от компетентния орган за целите на допълнителната преработка в преработен фураж за производството на преработена храна за домашни любимци, производни продукти за употреба извън хранителната верига на животните или преобразуването на странични животински продукти в биогаз или компост, както е посочено в член 24, параграф 1, букви а), д) и ж) от Регламент (ЕО) No 1069/2009, разположени извън ограничителна зона II, намираща се в рамките на същата държава членка, при условие че:
 а)
 общите условия, предвидени в член 28, параграфи 2—7 от Делегиран регламент (ЕС) 2020/687 са спазени;
 б)
 допълнителните общи условия, предвидени в член 14, параграф 2 са спазени;
 в)
 материалите от категория 3 произлизат от отглеждани свине и обекти, които отговарят на общите изисквания, изложени в член 15, параграф 1, букви б) и в), параграфи 2 и 3 и член 16;
 г)
 материалите от категория 3 са получени от свине, отглеждани в ограничителна зона II, и заклани:
 i)
 или в ограничителна зона II на:
 —
 същата засегната държава членка; или
 —
 друга засегната държава членка в съответствие с член 25;
 или
 ii)
 извън ограничителна зона II, разположена в същата засегната